**Н А Ц И О Н А Л Е Н К О Н К У Р С**

**ЗА ЕСЕ, ВИДЕОКЛИП И ФОТОГРАФИЯ**

**ПО ПОВОД 50-ГОДИШНИЯ ЮБИЛЕЙ НА ПМГ „АКАДЕМИК ИВАН ГЮЗЕЛЕВ”, ГАБРОВО**

***„Съзнателното състояние на човека започва собствено от момента, когато у него вече се образува идеята за неговото собствено АЗ“ (Из „Границите на знанието“, Иван Гюзелев)***

**ОРГАНИЗАТОРИ: Природоматематическа гимназия „Акад. Иван Гюзелев”**

**Регионално управление на образованието - Габрово**

**Община Габрово**

**Национален музей на образованието – Габрово**

**ЦЕЛИ НА КОНКУРСА:**

* Да се разкажат истории за добро, които са се родили в образователна среда и са променили в положителна светлина човешки животи.
* Визуално да бъдат запечатани и съхранени паметни моменти, свързани с колективния ученически живот.
* Да се сподели опит и да се очертае визията за образованието в динамиката на бързоизменящото се световно познание и формите му на битийност в нови

реалности.

* В когнитивната устременост да се съхрани памет за фундамента на българското образование в неговата мащабност и историческо утвърждаване.

**ОБЩИ УСЛОВИЯ:**

1. В конкурса могат да участват ученици от 5. до 12. клас на всички български училища.
2. Всеки участник/екип от участници може да се включи с една творба - есе, авторски видеоклип или фотография, създадени специално за конкурса.
3. Най-добрите конкурсни материали ще бъдат публикувани в издание на ПМГ „Акад. И. Гюзелев“, Габрово.

**РАЗДЕЛИ:**

***ПЪРВИ РАЗДЕЛ - конкурс за ЕСЕ***

**Критерии:**

Обем до ТРИ компютърни страници, формат А4, шрифт TIMES NEW ROMAN.

***ВТОРИ РАЗДЕЛ – конкурс за ВИДЕОКЛИП***

**Критерии:**

-Клипът трябва в своята цялост да бъде едно произведение от материал, създаден от участника/участниците

- Времетраене до 4 минути.

-Разширението на готовия файл трябва да бъде MP4.

- В клипа трябва да бъде включено заглавието на проекта и името на участника/екипа.

- Резолюцията на видеото може да бъде една от следните: High Definition (1280 x 720), Full HD (1920 x 1080).

- Съотношение 16:9.

- Клипът не трябва да съдържа материали, които нарушават авторските права.

- Клипът не трябва да съдържа материал, който е неподходящ, неприличен или нецензуриран.

- Озвучаването на клипа трябва да следва общия закон за авторски права.

***ТРЕТИ РАЗДЕЛ – конкурс за ФОТОГРАФИЯ***

**Критерии:**

- Снимката трябва в своята цялост да бъде едно произведение от материал, направен от участника/участниците

- Всички участващи снимки трябва да бъдат представени в дигитален формат с възможно най-високата разделителна способност.

- Снимката трябва да е най-малко 1600 пиксела широка или висока (ако е хоризонтална или вертикална).

- Снимката може да бъде черно-бяла или цветна. Разширението на файла - JPEG, PDF или PNG (RAW или PSD файлове не се приемат).

- Забранено е снимка да бъде обработвана с цел изкривяване на обектите в нея (Общо подобряване на цвета, повишаване на контраст, цялостно изсветляване или затъмняване и изрязване на изображението са единствените приемливи подобрения).

- Снимката не трябва да съдържа материали, които нарушават авторските права.

- Снимката не трябва да съдържа материал, който е неподходящ, неприличен или нецензуриран.

**ВСЕКИ УЧАСТНИК/ЕКИП ИЗПРАЩА ЗАЕДНО С АВТОРСКАТА СИ ТВОРБА:**

1. Име, презиме, фамилия, име на училището, клас, имейл и телефон за връзка.
2. Творбите се изпращат САМО на имейл адрес: pmg@pmg-gabrovo.bg (за конкурса ***„Съзнателното състояние на човека започва собствено от момента, когато у него вече се образува идеята за неговото собствено АЗ“*** ).
3. Краен срок за получаване на творбите - 15 април 2022 година.
4. Журиране на творбите – победителите ще бъдат определени от комисия, която включва специалисти в областта на литературата, информатиката и фотографията, съгласно обявените критерии.
5. Ще бъдат връчени: *първа, втора и трета награди* във всички раздели.
6. Победителите ще получат своите награди на специално тържество на 11 май 2022 година , за което предварително ще бъдат уведомени.
7. Данните на участниците ще бъдат използвани само и единственно за нуждите на конкурса, съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни .

**Контакти:** е-mal: direktor\_pmg\_gab@abv.bg ; телефон за връзка:066 / 808246

**Лице за контакти:** Цветана Кюмюрджиева, директор на ПМГ „Акад. Иван Гюзелев“

**УСПЕХ НА ВСИЧКИ УЧАСТНИЦИ!**